A fiatalság nyerte a Kosársuli-2F Vízmû meccset
Majdnem 150 pontot dobott az EnterNet Vásárhelyi Kosársuli a Hepp Ferenc-kupában az NB II-ben szereplõ 2F Vízügy Szeged ellen. Vas Péter félpályás hárompontossal zárta le a mérkõzést.
EnterNet Vásárhelyi KS–2F Vízügy Szeged 149–74 (40–15, 32–20, 37–18, 40–21)
Hepp-kupa, 1. forduló. Hódmezõvásárhely 150 nézõ. Vezette: Varga, Vezsenyi.
Kosársuli: DANI 25/9, MÓCSAI 16, VAS 32/6, KUKLA 16/6, Utasi 3. Csere: Rácz 6, Szilágyi 11, SCHÉDA 20/12, GREZSA 14/3, Böszörményi 6. Edzõ: Elek András.
2F Vízügy: Búzás 9/3, JAKAB 15/3, VITASZEK 24/6, CZAKÓ 14/6, Soós 2. Csere: Jáhni 3, Zöldi 7. Edzõ: Polányi Géza.
A találkozón nem léphetett pályára Dan-Ioan Babut, a hazaiak román légiósa, azonban így sem volt esélye a tartalékosan felálló szegedieknek. Már az elsõ negyedben eldõlt a mérkõzés sorsa, hiszen Kukláék negyven ponttal ajándékozták meg ellenfelüket, akik az elsõ két percben még küzdöttek, utána azonban beindult a Kosársuli. A csapat a játék minden elemében felülmúlta ellenfeléét.
A második játékrészben már kicsit kiegyenlítõdött a játék képe, ekkor a kék-sárgáknál már a fiatalok is pályára léptek, meg is hálálták a bizalmat, Shéda 16 pontot szórt ebben a periódusban. A vendégekben ekkor Jakab Máté tartotta a lelket. Már a félidõben harminchét pont volt a különbség.
A harmadik negyedben újabb húsz pontot vert ellenfelére a Vásárhely. Vas, Szilágyi és Grezsa alkotott ekkor nagyot. A 2F Vízügy csapatában a második félidõben pályára lépett Jáhni István is, aki a kilencvenes években sokszor örvendeztette meg a Hódtóiban a vásárhelyi szurkolókat, játszott például az emlékezetes Honvéd elleni gyõztes bajnokin is. Azonban a rutinos játékos sem tudott segíteni, így a játékrész végén 109-53 állt az eredményjelzõn.
A záró játékrészben sem történt semmi, ami megváltoztatta volna a játék képét. Elek András csapata felszabadultan, szépen játszott. Sok esetben látványos megoldással szórakoztatták a szurkolókat. Elsõsorban a fiatalok vitték a prímet, akik sok esetben ragyogóan használták ki fizikai fölényüket. A mérkõzés egy nem mindennapi momentummal zárult, a 32 pontig jutó Vas Péter egy félpályás triplát hintett az utolsó másodpercben.
Óriási gyõzelemmel hangolódott tehát az eddig még veretlen EnterNet Vásárhelyi Kosársuli a következõ mérkõzésre, amelyre szombat este 18 órakor hazai pályán, a Hódtói Sportcsarnokban kerül sor. Az ellenfél pedig a Tiszaújváros csapata lesz.

Elek András: - Végig küzdve, rendkívül meggyõzõ sikert értünk el tartalékos ellenfelünk ellen.
Hódmezõvásárhely kosárlabda